CELEX: 32021D0839
Language: ro
Date: 2021-05-20 00:00:00
Title: Decizia (UE) 2021/839 a Consiliului din 20 mai 2021 privind poziția care urmează să fie adoptată în numele Uniunii Europene în cadrul Comitetului director regional al Comunității transporturilor în ceea ce privește anumite aspecte administrative și legate de personal specifice Comunității transporturilor

26.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 185/27
               
            
         DECIZIA (UE) 2021/839 A CONSILIULUI
         din 20 mai 2021
         privind poziția care urmează să fie adoptată în numele Uniunii Europene în cadrul Comitetului director regional al Comunității transporturilor în ceea ce privește anumite aspecte administrative și legate de personal specifice Comunității transporturilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91 și articolul 100 alineatul (2), coroborate cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Tratatul de instituire a Comunității transporturilor (în continuare denumit „TCT”) a fost aprobat în numele Uniunii la 4 martie 2019 prin Decizia (UE) 2019/392 a Consiliului (1) și a intrat în vigoare la 1 mai 2019.
                  
               
                     (2)
                  
                  
                     Comitetul director regional a fost instituit prin TCT pentru administrarea și punerea în aplicare corespunzătoare a TCT. TCT prevede că Comitetul director regional adoptă norme privind condițiile de muncă ale personalului Secretariatului permanent al Comunității transporturilor și o decizie care specifică procedura pentru execuția bugetului.
                  
               
                     (3)
                  
                  
                     Comitetul director regional urmează să adopte în curând decizii privind rambursarea cheltuielilor suportate de persoane din afara Secretariatului permanent al Comunității transporturilor, care sunt invitate să participe la reuniunile Comunității transporturilor; privind rambursarea costurilor de călătorie și de mutare, la începerea activității și încetarea raporturilor de muncă, suportate de personalul Secretariatului permanent al Comunității transporturilor și privind contribuția Comunității transporturilor la asigurarea de sănătate, șomaj, pensie și invaliditate pentru personalul Secretariatului permanent al Comunității transporturilor.
                  
               
                     (4)
                  
                  
                     Este oportun să se stabilească poziția care urmează să fie adoptată în numele Uniunii în cadrul Comitetului director regional, deoarece aceste decizii sunt necesare pentru buna funcționare a Secretariatului permanent al Comunității transporturilor și vor fi obligatorii pentru Uniune,
                  
               ADOPTĂ PREZENTA DECIZIE:
         
            Articolul 1
            
               (1)   Poziția care urmează să fie adoptată, în numele Uniunii Europene, în cadrul Comitetului director regional, înființat prin Tratatul de instituire a Comunității transporturilor, în ceea ce privește normele privind următoarele chestiuni se bazează pe proiectele de decizii corespunzătoare ale Comitetului director regional (2):
               
                           (a)
                        
                        
                           rambursarea cheltuielilor suportate de persoane din afara Secretariatului permanent al Comunității transporturilor, care sunt invitate să participe la reuniunile Comunității transporturilor;
                        
                     
                           (b)
                        
                        
                           rambursarea costurilor de călătorie și de mutare, la începerea activității și încetarea raporturilor de muncă, suportate de personalul Secretariatului permanent al Comunității transporturilor; și
                        
                     
                           (c)
                        
                        
                           contribuția Comunității transporturilor la asigurarea de sănătate, șomaj, pensie și invaliditate pentru personalul Secretariatului permanent al Comunității transporturilor.
                        
                     
            
               (2)   Reprezentanții Uniunii în cadrul Comitetului director regional pot conveni asupra unor modificări minore ale proiectelor de decizii menționate la alineatul (1) fără a mai fi necesară o altă decizie a Consiliului.
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 20 mai 2021.
            
               
                  Pentru Consiliu
               
               
                  Președintele
               
               A SANTOS SILVA
            
         
         
            (1)  Decizia (UE) 2019/392 a Consiliului din 4 martie 2019 privind încheierea, în numele Uniunii Europene, a Tratatului de instituire a Comunității transporturilor (JO L 71, 13.3.2019, p. 1).
         
            (2)  A se vedea documentul ST 8040/21 la adresa http://register.consilium.europa.eu